ਗੁਲਸ਼ਨ ਕੁਮਾਰ ਮਹਿਤਾ
ਗੁਲਸ਼ਨ ਕੁਮਾਰ ਮਹਿਤਾ, ਆਪਣੇ ਕਲਮ ਨਾਮ ਗੁਲਸ਼ਨ ਬਾਵਰਾ (ਸ਼ਾਬਦਿਕ: "ਗੁਲਸ਼ਨ ਪਾਗਲ") (12 ਅਪ੍ਰੈਲ 1937 – 7 ਅਗਸਤ 2009), ਹਿੰਦੀ ਸਿਨੇਮਾ ਵਿੱਚ ਇੱਕ ਭਾਰਤੀ ਗੀਤਕਾਰ ਅਤੇ ਅਦਾਕਾਰ ਸੀ। 42 ਸਾਲਾਂ ਦੇ ਕੈਰੀਅਰ ਵਿੱਚ, ਉਸਨੇ ਲਗਭਗ 240 ਗੀਤ ਦਿੱਤੇ ਹਨ। ਉਸਨੇ ਕਲਿਆਣਜੀ ਆਨੰਦਜੀ, ਸ਼ੰਕਰ ਜੈਕਿਸ਼ਨ, ਅਤੇ ਆਰ ਡੀ ਬਰਮਨ ਵਰਗੇ ਮਸ਼ਹੂਰ ਸੰਗੀਤ ਨਿਰਦੇਸ਼ਕਾਂ ਨਾਲ ਕੰਮ ਕੀਤਾ। ਉਸਨੇ ਖੇਲ ਖੇਲ ਮੇਂ (1975), ਕਸਮੇ ਵਾਦੇ (1978) ਅਤੇ ਸੱਤੇ ਪੇ ਸੱਤਾ (1982) ਵਰਗੀਆਂ ਫਿਲਮਾਂ ਦੇਲਗਭਗ ਅੱਧੇ ਗੀਤਾਂ ਲਿਖੇ। ਆਰ ਡੀ ਬਰਮਨ ਦੇ ਹਿੱਟ ਗੀਤਾਂ ਤੋਂ ਇਲਾਵਾ, ਉਸਨੂੰ ਉਪਕਾਰ (1968) ਵਿੱਚ ' ਮੇਰੇ ਦੇਸ਼ ਕੀ ਧਰਤੀ ' ਅਤੇ ਜ਼ੰਜੀਰ (1974) ਵਿੱਚ "ਯਾਰੀ ਹੈ ਇਮਾਨ ਮੇਰੀ" ਵਰਗੇ ਗੀਤਾਂ ਲਈ ਸਭ ਤੋਂ ਵੱਧ ਯਾਦ ਕੀਤਾ ਜਾਂਦਾ ਹੈ, ਜਿਨ੍ਹਾਂ ਦੋਵਾਂ ਲਈ ਉਸਨੂੰ ਫਿਲਮਫੇਅਰ ਸਰਵੋਤਮ ਗੀਤਕਾਰ ਦਾ ਪੁਰਸਕਾਰ ਮਿਲਿਆ ਬਾਅਦ ਵਿਚ 1973 ਦੀ ਬਿਨਾਕਾ ਗੀਤਮਾਲਾ ਸਾਲਾਨਾ ਸੂਚੀ ਵਿਚ ਵੀ ਉਹ ਸਿਖਰ 'ਤੇ ਸੀ। ਇੱਕ ਚਰਿੱਤਰ ਅਦਾਕਾਰ ਵਜੋਂ, ਉਹ ਕੁਝ ਹਿੰਦੀ ਫਿਲਮਾਂ ਵਿੱਚ ਵੀ ਆਇਆ।